న్యూఢిల్లీ: నరేంద్ర మోదీ మూడేళ్ల పాలనలో దేశ ఆర్థిక పరిస్థితి దిగజారిందని నేషనలిస్ట్ కాంగ్రెస్ పార్టీ (ఎన్సీపీ) చీఫ్ శరద్ పవార్ విమర్శించారు. వ్యవసాయ ఉత్పత్తి పడిపోయిందని, పెట్టుబడులు తగ్గిపోయాయని, ఉపాధి కల్పన అతి తక్కువగా ఉందని అన్నారు. శనివారం ఎన్సీపీ వ్యవస్థాపక దినోత్సవం సందర్భంగా పవార్ మాట్లాడుతూ, దేశంలో రాజకీయ పరిస్థితి ఏమాత్రం సజావుగా లేదని, ప్రజలు తీవ్ర అంసతృప్తితో ఉన్నారని చెప్పారు. రైతుల ఆందోళనపై కూడా పవార్ ఇటీవల దేవేంద్ర ఫడ్నవీస్ సారథ్యంలోని మహారాష్ట్ర ప్రభత్వంపై నిప్పులు చెరిగారు. ఫడ్నవీస్ ప్రభుత్వం మొద్దునిద్ర పోవడం వల్లే రైతులు ఆందోళనకు దిగారని అన్నారు. రైతుల సాకుతో  రాష్ట్రంలో అరాచకం సృష్టించాలని కొందరు కోరుకుంటున్నారని ఫడ్నవిస్ చేసిన వ్యాఖ్యలను 'పిల్లతనం చేష్టలు'గా పవార్ కొట్టిపారేశారు. రైతులు ఇచ్చిన సమ్మెలో ఏ రాజకీయ పార్టీ పాల్గోలేదని, రైతు ప్రతినిధుల సారథ్యంలోనే సమ్మె జరిగిందనే విషయాన్ని ఫడ్నవిస్ గ్రహించాలని హితవు పలికారు. రైతు సమస్యలపై రాష్ట్ర ప్రభుత్వానికి చీమకుట్టినట్టు కూడా లేదని, అందుకే రైతులు ఆందోళన బాట పట్టాల్సి వచ్చిందని పవార్ పేర్కొన్నారు.
newdhilly: narendra modii moodella paalanalo desha aardhika paristhiti digajaarindani nationalist congress party (encpy) cheef sharad pawar vimarsinchaaru. vyavasaaya utpatti padipoyindani, pettubadulu taggipoyayani, upaadhi kalpana athi takkuvagaa undani annaru. sanivaaram encpy vyavasthaapaka dinotsavam sandarbhamgaa pawar maatlaadutuu, desamlo rajakeeya paristhiti ematram sajavuga ledani, prajalu teevra amsatruptito unnaarani cheppaaru. raitula aandolanapai kuudaa pawar iteevala devendra fadnavies saarathyamlooni maharashtra prabhatvampai nippulu cherigaaru. fadnavies prabhutvam moddunidra povadam valle raitulu aandolanaku digaarani annaru. raitula saakutho  rashtramlo arachakam srushtinchaalani kondaru korukuntunnarani fadnavis chesina vyaakhyalanu 'pillatanam cheshtalu'gaa pawar kottipaaresaaru. raitulu ichina sammelo e rajakeeya party palgoledani, raitu pratinidhula saarathyamlone samme jarigindane vishayaanni fadnavis grahinchaalani hitavu palikaaru. raitu samasyalapai rashtra prabhutvaaniki cheemakuttinattu kuudaa ledani, anduke raitulu aandolana baata pattalsi vachindani pawar perkonnaru.